Os primers chuegos paralimpicos en os que Alejo fació parti estioron Barcelona 1992 y dimpués tamién participó en Chuegos Paralimpicos d'Atlanta 1996. En 1992 compitió en a  preba de brinco de largaria, triple brinco y pentatlon rematando cinqueno, quatreno y ueiteno asinas como en brinco d'altaria a on ganó a medalla d'oro y fixó un nuevo record d'o mundo paralimpico d'a suya categoría superando l'anterior marca en 20 cm. Quatre anyos dimpués, en 1996 no consiguió clasificar-se ta competir en brinco de largaria, manimenos sí consiguió a medalla d'archent en brinco d'altaria por dezaga d'o belorruso Oleg Chapel encara que superó a suya propia marca establita en Barcelona 1992.